description: Roman Video je, baš kao što su i Ca. Blues i Metro, napisan u dvostrukoj ekspoziciji, odnosno, u ovom slučaju – „dvostrukoj eksploziji“, što je kod čitalačke javnosti postalo pravi trade mark Milana Oklopdžića. Na ovim uzbudljivim stranicama, „snimljenim“ na VTR traci u studiju a kasnije „prebačenim“ na VHS kasetu, smenjuju se lične storije i sudbine raznoraznih reditelja, scenografa, kamermana, glumica, voditeljki, svirača i mnogih drugih aktera „ozračenih“ video-slikama... Iako svestan čuvene maksime da jedna slika govori više od hiljadu reči, autor nas alarmantno opominje da smo od ostrašćenih konzumenata video-klipova s vremenom postali ozbiljne žrtve i simulanti tuđih života i da bi s tom zavodljivom, ali i te kako opasnom pasijom trebalo što pre prestati. Otuda je i lakše razumeti, sada već kultnu Oklopdžićevu rečenicu s početka jednog od udarnih TV dnevnika: Ja sam Mika Oklop, vi niste...
language: Serbian
title: Video